|  |  |
| --- | --- |
|  |  |
| SA/2024/02880-1 |  |
|  |   |
| 24.1.2024 |  |

Suomen Akatemian EU:n elpymisvälinerahoituksen (RRF) hankkeiden tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimenpiteet, jotka liittyvät Suomen Akatemian kautta myönnettyyn EU:n elpymis- ja palautumistukivälinerahoituksen (Recovery and Resilience Facility, RRF) rahoituspäätökseen nro [xxx] sekä [rahoituksen saaja]:n laatimaan ja allekirjoittamaan tiliselvitykseen yhteensä xxx euroa ajalta [dd.mm. – dd.mm.20yy].

Olemme suorittaneet toimeksiannon Kansainvälisen liitännäispalvelustandardin ISRS 4400 ”Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta” mukaisesti sekä Suomen Akatemian rahoituspäätöksen liitteenä olevien rahoitusehtojen ja RRF-erityisrahoitusehtojen mukaisesti ottaen huomioon myös Euroopan parlamentin ja neuvoston asetuksen elpymis- ja palautumistukivälineen perustamisesta (EU 2021/241) ja Valtiokonttorin antamat määräykset.

Rahoituksen saaja vastaa tiliselvityksestä sekä siitä, että tiliselvityksessä esitetyt kustannukset ovat projektin aiheuttamia, ne on kohdennettu projektille rahoitusehtojen edellyttämällä tavalla ja ne liittyvät tutkimustoimintaan.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta. Jos olisimme suorittaneet lisätoimenpiteitä tai tilintarkastusstandardien mukaisen tilintarkastuksen tai yleisluonteista tarkastusta koskevien standardien mukaisen yleisluonteisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Suomen Akatemia voisi niiden perusteella arvioida Suomen Akatemian rahoitusehtojen, RRF-erityisrahoitusehtojen ja EU:n elpymis- ja palautumistukivälineestä annetun asetuksen (EU 2021/241) noudattamista.

1. Saimme käyttöömme organisaation projektikirjanpitoa koskevan kuvauksen ja haastattelimme [xx/xx] selvittääksemme
	* projektikirjanpidon toteutusta ja luotettavuutta
	* jäljitettävyysketjun aukottomuutta ja
	* onko projektikirjanpito rahoitusehtojen mukainen.
2. Saimme käyttöömme projektin työajanseurantaa koskevan kuvauksen ja haastattelimme [xx/xx] selvittääksemme
	* projektin työajanseurannan toteutusta ja luotettavuutta sekä
	* tehdyn työajan ja tutkimustyön vastaavuudesta rahoituspäätökseen ja -ehtoihin.
3. Suoritimme tiliselvityksen tietojen osalta alla mainitut toimenpiteet. Toimenpiteet kattoivat 30 prosenttia projektille tilitetyistä rahapalkoista.
	* Vertasimme tiliselvitykseen sisältyvässä palkkaerittelylomakkeessa tai -tulosteessa projektille raportoitua palkkasummaa projektin palkkakirjanpitoon.
	* Vertasimme palkkaerittelylomakkeessa tai -tulosteessa ilmoitettua projektiin käytettyä työajan osuutta (tai tunteja) organisaation työaikakirjanpitoon kohdennettuihin tietoihin.
	* Vertasimme palkkaerittelylomakkeella tai -tulosteella ilmoitettua raportointijaksolla maksettua kokonaisrahapalkkaa organisaation palkkakirjanpitoon.

Lisäksi haastattelimme (projektin palkkakirjanpidosta vastaavaa henkilöä xx) selvittääksemme, että projektille kohdistettujen palkkojen osalta on noudatettu organisaatiossa yleisesti noudatettavia käytäntöjä.

1. Saimme käyttöömme kustannuslajikohtaisen erittelyn tiliselvityksessä ilmoitetuista kustannuksista ja suoritimme alla mainitut toimenpiteet. Toimenpiteet kattoivat 40 prosenttia projektille tilitetyistä kustannuksista. Arvioimme valittujen kustannusten osalta
	* perustuvatko kustannukset projektikirjanpitoon ja rahoituksen saajan kirjanpitoon
	* ovatko kustannukset hankkeen kestoaikana suoriteperusteisesti syntyneitä
	* arvioimme kustannuslajikohtaista esittämistä
	* onko projektissa tehtyjen hankintojen osalta noudatettu hankintalainsäädäntöä sekä organisaation omaa hankintaohjeistusta. Olemme kiinnittäneet huomiota seuraaviin:
		+ - hankintailmoitukset
			- suorahankintojen perusteet
			- hankinta-asiakirjojen luotettavuus
			- hankintojen mahdollinen jakaminen osiin kynnysarvon kiertämiseksi
			- tarjoajien tasapuolinen kohtelu
	* onko hankinnoista toimitettu Suomen Akatemialle Suomen Akatemian antaman ohjeistuksen mukaiset asiakirjat.

Seuraavien kustannuslajien osalta arvioimme lisäksi:

* + Matkakustannukset
		- onko matkustamisessa noudatettu organisaation omaa matkustusohjeistusta.
	+ Aine- ja tarvikekustannukset
		- perustuvatko aine- ja tarvikekustannukset laskuun
		- ovatko organisaation sisäiset aine- ja tarvikeveloitukset omakustannushintaisia
	+ Koneet ja laitteet
		- sisältyvätkö kone- ja laiteostot rahoituspäätöksen liitteenä olevaan kustannusarvioon / ovatko kone- ja laiteostot esitetyn/tarkennetun tutkimussuunnitelman mukaisia
		- perustuvatko laiteostot laskuun
	+ Ostetut palvelut
		- perustuvatko ostetut palvelut laskuun
	+ Muut kustannukset
		- perustuvatko muut kustannukset laskuun tai sisäiseen veloitukseen ja onko sisäisen veloituksen perusteet dokumentoitu
1. Lopullisten varojen saajien ja mahdollisten eturistiriitojen selvittäminen

Selvitimme EU:n taloudellisten etujen suojaamiseen ja väärinkäytöksiin liittyen

* + onko rahoituksen saaja selvittänyt Suomen Akatemian antaman ohjeistuksen mukaisesti lopullisten varojen saajia koskevat tiedot (toimeksisaaja- ja alihankkijatiedot edunsaajineen) ja toimittanut tiedot Suomen Akatemiaan?
	+ onko rahoituksen saajan ja toimeksisaajien välillä intressiyhteyttä?
	+ onko hankintoja tehtäessä selvitetty mahdolliset eturistiriidat ja toimeksisaajan tai edunsaajan kuuluminen EU-pakotelistalle?
1. Päällekkäisen rahoituksen välttäminen, rahoitussuunnitelman ja sen toteuman läpikäynti

Selvitimme EU:n taloudellisten etujen suojaamiseen ja väärinkäytöksiin liittyen

* + muut tuotot kirjanpitoajoissa
	+ muun projektinaikaisen rahoituksen.

Läpikäytyjen kustannusten osalta olemme arvioineet, ovatko kustannukset rahoituksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Mikäli läpikäynnissä on tullut muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

Havaintomme ovat seuraavat:

1. Kohdassa 1 totesimme, että rahoituksen saajan projektikirjanpito on toteutettu seuraavasti: [*kuvaa, miten organisaation projektikirjanpito on toteutettu ja kommentoi erityisesti projektikirjanpidon toteutukseen ja luotettavuuteen, jäljitettävyysketjun aukottomuuteen sekä rahoitusehtojen noudattamiseen liittyviä seikkoja*].
2. Kohdassa 2 totesimme, että rahoituksen saajan projektin työajanseuranta on toteutettu seuraavasti: [*kuvaa, miten projektin työajanseuranta on toteutettu ja kommentoi erityisesti työajanseurannan toteutukseen ja luotettavuuteen sekä rahoitusehtojen noudattamiseen liittyviä seikkoja*].
3. Kohdassa 3 totesimme, että läpikäydyt tiliselvitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...].
4. Kohdassa 4 totesimme, että läpikäydyt kustannukset
	* perustuvat projektikirjanpitoon ja rahoituksen saajan kirjanpitoon
	* ovat hankkeen kestoaikana suoriteperusteisesti syntyneitä
	* on kustannuslajikohtaisesti asianmukaisesti esitetty
	* hankinnoissa on noudatettu organisaation omaa hankintaohjeistusta sekä hankintalain­säädäntöä
	* hankinnoista on toimitettu Suomen Akatemian ohjeistuksen mukaiset asiakirjat.

Lisäksi totesimme, että:

* + Matkustamisessa on noudatettu organisaation omaa matkustusohjeistusta.
	+ Aine- ja tarvikekustannukset perustuvat laskuun ja rahoituksen saajan sisäiset aine- ja tarvikeveloitukset ovat omakustannushintaisia.
	+ Kone- ja laiteostot sisältyvät Akatemian rahoituspäätöksen liitteenä olevaan kustannusarvioon ja/tai esitettyyn tutkimussuunnitelmaan.
	+ Ostetut palvelut perustuvat laskuun.
	+ Muut kustannukset perustuvat laskuun tai sisäiseen veloitukseen ja veloituksen perusteet oli dokumentoitu.
1. RRF-asetuksen ja Suomen Akatemian antamien ohjeiden noudattaminen on selvitetty kohdan 5 mukaan
	* Lopullisten varojen saajien tiedot (toimeksisaaja- ja alihankkijatiedot edunsaajineen) on kerätty ja toimitettu rahoittajalle
	* Rahoituksen saajan ja toimeksisaajien välillä ei ole intressiyhteyttä
	* Hankintaa tehtäessä on selvitetty mahdolliset eturistiriidat ja edunsaajan kuuluminen EU-pakotelistalle
2. RRF-asetuksen ja Suomen Akatemian antamien ohjeiden noudattaminen on selvitetty kohdan 6 mukaan
	* Tarkistettu muut tuotot kirjanpitoajoissa
	* Selvitetty / Haastateltu rahoituksen saajaa muusta projektinaikaisesta rahoituksesta

Raporttimme on tarkoitettu yksinomaan tämän raportin toisessa kappaleessa mainittuun käyttöön, eikä sitä pidä käyttää muuhun tarkoitukseen eikä luovuttaa Suomen Akatemian lisäksi millekään muulle osapuolelle. Suomen Akatemialla on kuitenkin oikeus luovuttaa tämä raportti muille viranomaisille Euroopan unionin elpymis- ja palautumistukivälineen hallinnoinnista, valvonnasta ja tarkastuksesta annetun lain 537/2022 13 §:n ja 14 §:n mukaisesti. Tämä raportti koskee vain edellä yksilöityä tiliselvitystä eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A

HT/KHT/JHT/JHTT X:n allekirjoitus
HT/KHT/JHT/JHTT X:n nimenselvennys, puhelinnumero ja sähköpostiosoite

Tilintarkastusyhteisö A:n osoite ja postinumero